**Све због једног ч и једног ћ - језичко –правописна вежба, утврђивање**

* **Увод:**

**Читање и слушање текста**

Кад би мачка била маћка

Кад би мачка била маћка,

Кад Би Била ТАЧКА таћка.

Не би Знао мали Миша

шта је вече, шта веће,

шта су куће, шта куче.

Кад би мачка била маћка,

Кад Би Била ТАЧКА таћка.

Ко би Знао шта је мече,

шта ЂАК у торбу меће

Кад из Школе КУЋИ креће.

**Разговор:** Шта се деси када помешамо неке гласове и слова у речима? Да ли су онда речи разумљиве?

* Најава н. јединице. Најава циља часа.
* **Игра ''На слово, на слово''** рецимо ч... рецимо ћ.
* Изговарање гласова ч и ћ појединачно.
* **Изговарање хорски са промeном редоследа и брзине изговарања** **слова.**

**Читање (изговарање) речи:**

Прва вежба: чика, чигра, чизма, четка, чувар, чучи, чорба, чоколада

Друга вежба: мач, кључ, пливач, орач, певач, обућар, свирач, возач

Трећа вежба: облачић, ђачић, чучећи, учећи, трчећи,, опанчић. значка

Четврта вежба: Ћира, , Ћуприја, ћерка, ћошак, ћорав, ћути, ћурка

Пета вежба: Ћирић, коњић, ветрић, сатић, прутић, Чичић

* **Писање реченица са допуњавањем** слова ч, односно ћ:

Ве\_\_е се тихо спуштало.

Дрво је ве\_\_е од грма.

Медведица \_\_ува своје ме\_\_е.

Маја ме\_\_е цве\_\_е у вазу.

* **Састављање реченица на основу дате слике** и записивање истих:

Слике су: чаша, ћуп, чизма, ћуран, куче...

* **Изборни диктат**:

Наставник диктира текст а ученици имају задатак да записију само речи у којима се чује ч, односно ћ:

Часлав седи са Милицом у ћошку собе. Они све време чаврљају нешто. Требало би да мало ћуте. Учитељица има нешто важно да нам каже. Сачекаће звоно. Напољу ће се испричати добро. Биће чаробно.

* **Провера урађеног:**

На табли су речи које је требало да ученици запишу. Ученици узму црвену бојицу и сами себи прегледају урађено, гледајући у таблу. Извештавање о томе како су урадили. НАставник обилази ученике док раде.